Gregorius Episcopus, servus servorum Dei, dilecto filio Berardo Abbati Trenorchiensi salutem  apostolicam benedictionem. Ad ecclesiastici decoris augmentum insignia reperta sunt dignitatum, quæ Sacrosancta Romana Ecclesia, congrua in singulos liberalitate distribuit,  devotis filiis (prout dignum judicat) suscipienda  obtinenda concedit. Cùm igitur monasterium Trenorchiense Romanam Ecclesiam nullo respiciat mediante ac te  prædecessores tuos mitrâ  chirothecis usos esse proponas; volentes monasterium ipsum majoris dignitatis privilegio decorare; usum anuli  pontificalium indumentorum, ac potestatem benedicendi pallas altarium,  tam levitica quàm sacerdotalia vestimenta (quâ te, ac prædecessores tuos asseris, à tempore cujus non extat memoria esse usos) tibi,  successoribus tuis de benignitate Sedis Apostolicæ indulgemus. Nulli ergo omninò hominum liceat hanc paginam nostræ concessionis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum ejus se noverit incursurum. Datum Laterani X. Kalendas Maii, pontificatûs nostri anno tertio-decimo. In plumbo, GREGORIUS Papa VIIII.